6. ΠΡΟΕΔΡΙΚΟΝ ΔΙΑΤΑΓΜΑ της 26/30 Μαΐου1924 Περί εκτελέσεως του άρθρ. 37 του Ν.Δ/τος της 17 Ιουλ. 1923. Έχοντες υπόψη τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», κανονίζομεν την κατά τα άρθρ. 32-34 αυτού διαδικασίαν δια την περίπτωσιν των υπό του άρθρ. 37 του ιδίου διατάγματος προβλεπομένων απαλλοτριώσεων εν επειγούση ανάγκη ως εξής: Άρθρ.1.-Η αρμοδία υπηρεσία προσκαλεί τους φερομένους ως ιδιοκτήτας των απαλλοτριωτέων ακινήτων, ίνα εντός προθεσμίας οριζομένης υπ’ αυτής εν τη προσκλήσει, και η οποία δεν δύναται να είναι έλασσον των δύο και μείζων των δέκα ημερών από της δημοσιεύσεως της προσκλήσεως, παρουσιασθώσιν εις τα γραφεία αυτής και αποδείξωσι τα όρια των άνω ιδιοκτησιών. Η πρόσκλησις γίνεται δια του τύπου, δημοσιευομένη τουλάχιστον εφ’ άπαξ εις δύο των εν τη πόλει εν η τα ακίνητα ή τη πλησιεστέρα τοιαύτη εκδιδομένων ημερησίων φύλλων. Εάν η υπηρεσία αδυνατή να συγκεντρώση εγκαίρως πληροφορίας περί των κατά τα ανωτέρω ιδιοκτητών, η πρόσκλησις γίνεται γενική, αναφερομένης απλώς εν αυτή της περιοχής των απαλλοτριωτέων ακινήτων. Άρθρ.2.-Μετά την παρέλευσιν της κατά το προηγούμενον άρθρον προθεσμίας η αρμοδία υπηρεσία συντάσσει πράξιν εμφαίνουσαν εν προχείρω κτηματολογικώ διαγράμματι μετά των απαιτουμένων υπομνημάτων τα απαλλοτριωτέα ακίνητα κατ’ έκτασιν και είδος. Εάν οι ενδιαφερόμενοι δεν παρουσιάσθησαν εμπροθέσμως ν’ αποδείξωσι τα όρια των απαλλοτριωτέων ιδιοκτησιών των ή προέκυψαν κατά την τοιαύτην απόδειξιν αμφιβολίαι και αντιρρήσεις, η ανωτέρω υπηρεσία προσδιορίζει προσωρινώς ταύτα κατά την ιδίαν της κρίσιν εκ πληροφοριών κατ’ εφαρμογήν της παρ. 2 του άρθρ. 33 του  Σελ. 274. υπ’ όψει Ν.Δ/τος. Εν τη άνω πράξει γίνεται μνεία των φερομένων ως ιδιοκτητών των απαλλοτριωτέων ακινήτων, εφ’ όσον η συντάσσουσα ταύτην υπηρεσία εξακριβώση εκ πληροφοριών τούτους, άλλως παραλείπονται ούτοι ολοσχερώς και τα εν λόγω ακίνητα χαρακτηρίζονται μόνον αριθμητικώς. Άρθρ.3.-Μετά την κατά το προηγούμενον άρθρον σύνταξιν της πράξεως, εκτίθεται αύτη εις τα γραφεία της συνταξάσης υπηρεσίας επί χρόνον οριζόμενον υπό ταύτης, όστις δεν δύναται να είναι ελάσων των δύο και μείζων των δέκα ημερών, ίνα λάβωσι γνώσιν οι ενδιαφερόμενοι και υποβάλωσι τας τυχόν ενστάσεις των. Η ειδοποίησις των ενδιαφερομένων περί της άνω εκθέσεως γίνεται δια γενικής προσκλήσεως, ως προς την οποίαν ισχύουσι κατά τα λοιπά αι διατάξεις του ανωτέρω άρθρ. 1. Αι κατά της πράξεως ενστάσεις δέον να υποβάλλωνται εις το υπουργείον της Συγκοινωνίας δια της συντασσούσης την πράξιν υπηρεσίας, επιδιδόμεναι εις αυτόν εντός της ως άνω προθεσμίας. 23.Δ.α.6 Σχέδια Πόλεων Άρθρ.4-.Μετά την παρέλευσιν της κατά το προηγούμενον άρθρον προθεσμίας, η υπηρεσία υποβάλλει εις το υπουργείον Συγκοινωνίας την συνταχθείσαν πράξιν μετά των τυχόν κατ’ αυτής υποβληθεισών εμπροθέσμως ενστάσεων. Επί τούτων οφείλει ν’ αποφανθή ο υπουργός της Συγκοινωνίας εντός δεκαημέρου το πολύ αφ’ ης υποβληθώσιν εις το υπουργείον άπαντα τα απαιτούμεαν προς έκδοσιν της αποφάσεως αυτού στοιχεία. Άρθρ.5.-Η αρμοδία υπηρεσία, εντός δέκα ημερών αφ’ ης κοινοποιηθή αυτή η περί κυρώσεως της πράξεως απόφασις του υπουργού, προσκαλεί τους ενδιαφερομένους ίνα εντός προθεσμίας οριζομένης υπό ταύτης προσέλθωσιν εις τα γραφεία αυτής και λάβωσι γνώσιν της εν λόγω αποφάσεως και επίσημον αυτής αντίγραφον εφ’ όσον επιθυμούσιν. Ως προς την πρόσκλησιν και την προθεσμίαν εφαρμόζονται αι διατάξεις του άρθρ. 3. Μετά την παρέλευσιν της άνω προθεσμίας, αντίγραφον της πράξεως και της κυρωτικής αποφάσεως του υπουργού, διαβιβάζονται υπό της υπηρεσίας εις τον αρμόδιον πρόεδρον των πρωτοδικών προς καθορισμόν της καταβλητέας αποζημιώσεως, ον δύνανται να επισπεύδωσι και οι υπέρ ων η απαλλοτρίωσις. Πάντως αντίγραφον της πράξεως και της κυρωτικής αποφάσεως του υπουργού χορηγούνται εις τους ενδιαφερομένους τη αιτήσει των και μετά παρέλευσιν της ανωτέρω προθεσμίας. Άρθρ.6.-Αρμόδιος όπως κρίνη την επείγουσαν ανάγκην προς εφαρμογήν των διατάξεων του παρόντος διατάγματος είναι ο της Συγκοινωνίας υπουργός.